stanford-oval/wikipedia huggingface dataset:
Luettelo Chicago Bullsissa pelanneista koripalloilijoista
Z

| Pelaaja | Vuodet | Kaudet | Lähde |
| --- | --- | --- | --- |
| Paul Zipser | 2 | 2016-2018 |  |
Brad Walker

| Mitalit | Mitalit | Mitalit |  |
| --- | --- | --- | --- |
|  Walker juhlii MM-kultaansa 2007 |  Walker juhlii MM-kultaansa 2007 |  Walker juhlii MM-kultaansa 2007 |  |
Maa:  Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | seiväshyppy |  |
|  Hopeaa | Helsinki 2005 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | seiväshyppy |  |
|  Hopeaa | Valencia 2008 | seiväshyppy |  |
|  Pronssia | Istanbul 2012 | seiväshyppy |  |
Brad Walker (s. 21. kesäkuuta 1981 Aberdeen, Etelä-Dakota) on yhdysvaltalainen seiväshyppääjä.
Opiskellessaan Washingtonin yliopistossa Walker voitti sisäratojen NCAA-mestaruuden vuosina 2003 ja 2004. Vuonna 2005 hän voitti Yhdysvaltain sisäratojen ja ulkoratojen mestaruuden. Helsingin MM-kisoissa hän voitti MM-hopeaa tuloksella 575. Kauden lopussa hän voitti IAAF:n yleisurheilufinaalin tuloksella 585.
Walker voitti vuonna 2006 Yhdysvaltain sisäratojen mestaruuden ja sisäratojen MM-kultaa Moskovan MM-kisoissa tuloksella 580. IAAF:n yleisurheilufinaalissa hän oli vuonna 2006 seitsemäs. Vuoden 2007 MM-kilpailuissa Osakassa Walker voitti kultaisen mitalin tuloksella 586 Ranskan Romain Mesnilin jäädessä hopealle samalla tuloksella. Hän ylsi vuonna 2007 voittoon myös IAAF:n yleisurheilufinaalissa ja Yhdysvaltojen mestaruuskilpailuissa sekä vuonna 2008 kotimaansa hallimestaruuskisoissa.
Maaliskuussa 2008 Walker sai hopeaa sisäratojen MM-kilpailuissa Valenciassa halliennätystuloksellaan 585. Saman vuoden kesäkuussa hän hyppäsi Eugenessa Yhdysvaltojen ennätyksen 604 cm, mutta jäi ilman tulosta Pekingin olympialaisten karsintakilpailussa. IAAF:n yleisurheilufinaalissa hän oli toinen. Vuonna 2009 hän voitti Yhdysvaltojen mestaruuden, muttei voinut osallistua Berliinin MM-kilpailuihin loukkaantumisen vuoksi. Istanbulin sisäratojen MM-kilpailuissa 2012 hän sijoittui kolmanneksi tuloksella 580 cm. Hän voitti samana vuonna Yhdysvaltojen sisäratamestaruuden ja olympiakarsinnat, mutta jäi ilman tulosta Lontoon olympialaisten loppukilpailussa.
Henkilökohtaiset ennätykset

Seiväshyppy
Ulkoradat: 604 (2008)
Sisäradat: 586 (2012)
Lähetystöneuvos

Lähetystöneuvos on Suomessa valtionhallinnon virkanimike (ruots. ambassadsråd) tai arvonimi (ruots. legationsråd).
Lähetystöneuvoksen virkanimi

Lähetystöneuvos on Suomessa ulkoasiainhallinnon virkamiesten virkanimike. Diplomaatin uralla alkuvirka on usein ulkoasiansihteerin virka. Ulkoasiansihteerit etenevät usein lähetystöneuvoksiksi. Suurlähettilästason virkamiehet ovat ulkoasiainneuvoksia.
C5 (1929)

| C5 |
| --- | --- |

Aluksen vaiheet
Rakentaja:  SECN, Cartagena
Laskettu vesille:  28. lokakuuta 1929
Palveluskäyttöön:  16. huhtikuuta 1930
Poistui palveluskäytöstä:  31. joulukuuta 1936
Loppuvaihe:  kadonnut
Tekniset tiedot
Uppouma:  925 t (pinnalla) 1 144 t (sukellus)
Pituus:  73,3 m
Leveys:  6,6 m
Syväys:  5,7 m
Koneteho:  2 × Vickers-dieselmoottoria 1 000 hv 2 ×  sähkömoottoria 375 hv
Nopeus:  16,5/8,5 solmua
Miehistöä:  40
Aseistus
Aseistus:  6 × 533 mm torpedoputkea 1 × 76 mm/45 ilmatorjuntatykki
C5 oli Espanjan laivaston vuonna 1929 vesille laskettu C-luokan sukellusvene.
Valmistus

Alus tilattiin SECN:ltä Cartagenasta. Alus laskettiin vesille 28. lokakuuta 1929 ja otettiin palvelukseen 31. heinäkuuta 1930.
Palvelus

Alus katosi 31. joulukuuta 1936 Biskajanlahdella.
Luettelo Vihreän Lyhdyn vihollisista

Tämä on luettelo sarjakuvasankari Vihreän Lyhdyn vihollisista. Tässä artikkelissa esitetään maan Vihreän Lyhdyn vastustajia. Lisäksi kaikkien Vihreiden Lyhtyjen vihollisiksi on luokiteltu Ihmismetsästäjiksi kutsutut androidit, Sinestron johtamat Keltaisten Lyhtyjen joukot, Atrocituksen johtamat Punaisten Lyhtyjen joukot ja Nekronin ja Black Handin johtamat Mustan Lyhdyn joukot.
Muita vihollisia

White Star
Adam Adams
Green Dragon
Whistler
Hämähäkki II
Silhouette
Prince Peril
Doctor Aqua
Tin Soldier
The Fop
Aerialist
The Zegors
Ferenc Aldebaran
The Spectrans
The Protonic Force
Myrwhydden
The Headmen
Brutus Force
The Controllers
Replikon
The Anti-Green Lantern Corps
Legion
Traitor
Amon Sur
Ragnar
Loragg
The Keepers
Relic
Doctor Ub'x
Time Commander
Tybalt Bak'sar
C6 (1929)

| C6 |
| --- | --- |

Aluksen vaiheet
Rakentaja:  SECN, Cartagena
Laskettu vesille:  26. joulukuuta 1929
Palveluskäyttöön:  27. syyskuuta 1930
Poistui palveluskäytöstä:  31. heinäkuuta 1941
Tekniset tiedot
Uppouma:  925 t (pinnalla) 1 144 t (sukellus)
Pituus:  73,3 m
Leveys:  6,6 m
Syväys:  5,7 m
Koneteho:  2 × Vickers-dieselmoottoria 1 000 hv 2 ×  sähkömoottoria 375 hv
Nopeus:  16,5/8,5 solmua
Miehistöä:  40
Aseistus
Aseistus:  6 × 533 mm torpedoputkea 1 × 76 mm/45 ilmatorjuntatykki
C6 oli Espanjan laivaston vuonna 1929 vesille laskettu C-luokan sukellusvene.
Valmistus

Alus tilattiin SECN:ltä Cartagenasta. Alus laskettiin vesille 29. joulukuuta 1929 ja otettiin palvelukseen 27. syyskuuta 1930.
Palvelus

Aluksen miehistö upotti 20. lokakuuta 1937 aluksensa Gijonin satamassa, kun alus oli vaurioitunut lentopommituksessa. Alus poistettiin palveluksesta 31. heinäkuuta 1941. Hylky nostettiin 1947, mutta se haaksirikkoutui hinattaessa romuttajalle.
Bestseller (yritys)

| Bestseller A/S |
| --- | --- |

Perustettu:  1975
Perustaja:  Troels Holch Povlsen ja Merete Bech Povlsen
Toimitusjohtaja:  Anders Holch Povlsen
Toiminta-alue:  maailmanlaajuinen
Toimiala:  vaatetusteollisuus, vähittäiskauppa
Liikevaihto:  2,7 miljardia (2012)
Henkilöstö:  15 000 (2017)
Tytäryhtiöt:  Bestseller Fashion Group China (50 %)
Omistaja:  Holch Povlsenin perhe
Kotisivu:  bestseller.com
Infobox OKVirheellinen NIMI-arvo: 
Bestseller Wholesale Finland Oy:n päätoimipiste Espoon Leppävaarassa.
Bestseller A/S on tanskalainen vaatealan suuryritys. Heinäkuussa 2012 päättyneellä tilikaudella se ilmoitti liikevaihdokseen noin 2,7 miljardia euroa, ja se työllistää noin 15 000 henkilöä.
Bestsellerin perustivat Troels Holch Povlsen ja Merete Bech Povlsen Ringkøbingissä vuonna 1975. Aluksi se keskittyi vain naisten vaatetukseen, mutta vuonna 1986 se laajensi tuotevalikoimaansa lasten ja vuonna 1988 miesten vaatteisiin. Vuonna 2017 Bestseller työllisti yli 15 000 ihmistä. Yrityksen kotipaikka on Brande.
Vaatemerkit

Bestsellerillä on useita eri vaatemerkkejä, joita myydään sekä yrityksen omissa, tiettyyn tai tiettyihin merkkeihin keskittyneissä myymälöissä että myös yksityisten jälleenmyyjien kautta.
Yrityksen perusvaatemerkit ovat nuorille naisille suunnatut Vero Moda ja Only. Vuonna 2007 Bestseller palkkasi huippumalli Gisele Bündchenin merkin mainoskampanjaan vuosiksi 2007–2008. Muita naisille suunnattuja merkkejä ovat  Pieces (asusteet), Mamalicious (raskausajan vaatteet), Selected femme, Junarose, Object Collectors Item ja Vila. Bestsellerin vaatemerkkejä miehille ovat nuorten muotimerkki Jack & Jones ja perinteisempi Selected homme. Lasten vaatemerkkejä ovat One Fashion, Outfitters Nation (varhaisnuoret) ja Name It (vauvat).
Bestsellerin tuotteet valmistetaan etupäässä Kiinassa, Intiassa, Bangladeshissä, Turkissa ja Italiassa.
Bestseller Suomessa

Bestsellerin toi Suomeen Eero Enomaa, joka myi liiketoiminnasta osuutensa Bestsellerille 1997. Ensimmäisinä Bestsellerin tuotteista kiinnostuivat Suomessa Stockmannin One Way -nuortenliike ja Pukeva. Ensimmäiset Vero Moda -liikkeet avattiin Hyvinkäälle ja Helsingin Ateneuminkujalle 1990. Miesten farkkumerkki Jack & Jones tuotiin Suomeen 1992.
Aiheesta muualla

Kuvia tai muita tiedostoja aiheesta Bestseller (yritys) Wikimedia Commonsissa
Brad Wing

Wing vuonna 2014
Bradley T. ”Brad” Wing (s. 27. tammikuuta 1991 Melbourne) on australialainen amerikkalaisen jalkapallon pelaaja, pelipaikaltaan lentopotkun potkaisija. Hän on edustanut urallaan NFL-liigassa Pittsburgh Steelersiä ja New York Giantsia.
Wing pelasi ennen ammattilaisuraansa yliopistojalkapalloa Louisianan osavaltionyliopiston joukkueessa.
Ura

Australialaisessa jalkapallossa uransa aloittanut Wing muutti Yhdysvaltoihin vuonna 2009, viimeiseksi lukiovuodekseen. Uudessa kotimaassaan hän aloitti myös amerikkalaisen jalkapallon, ja erinomaisen kauden jälkeen Louisianan osavaltionyliopisto oli valmis ottamaan Wingin joukkueeseensa.
Wingin yliopistoura Baton Rougessa kesti kolme kautta, jonka jälkeen hän ilmoittautui vuoden 2013 NFL:n varaustilaisuuteen. Kentän ulkopuolisten ongelmien vuoksi yksikään joukkue ei valinnut häntä, mutta tilaisuuden jälkeen Philadelphia Eagles teki Wingin kanssa sopimuksen. Wing ei pelannut Eaglesissa otteluakaan, mutta teki myöhemmin Pittsburgh Steelersin kanssa sopimuksen.
Pittsburghista Wing siirtyi ennen kauden 2015 alkua pelaajakaupassa New York Giantsin organisaatioon. Wing vapautettiin sopimuksestaan heikon kauden 2018 jälkeen.
Muuta

Wingin isä David Wing oli myös entinen australialaisen sekä amerikkalaisen jalkapallon pelaaja.
CeRq

| CeRq> Henkilötiedot |
| --- | --- |
Koko nimi:  Tsvetelin Dimitrov
Syntynyt: 7. joulukuuta 1999 (ikä 24)
Kansalaisuus:   Bulgaria
Ammatti:  ammattipelaaja
Elektronisen urheilun pelaaja
Pelaajanimi:  CeRq
Aktiivisena:  2016–
Nyk. joukkue:  500
Rooli:  tarkkuuskivääripelaaja
Peli:  Counter-Strike 2
Mestaruudet:  ESL One: New York 2019 StarSeries & i-League CS:GO Season 8 BLAST Premier: Spring 2020 American Finals
Ammattilaisjoukkueet

 2016 :  WinFiction
 2016–2017 :  Outlaws
 2017–2019 :  NRG
 2019–2023 :  Evil Geniuses
 2023–2024 :  BLEED
 2024– :  500
Tsvetelin ”CeRq” Dimitrov (bulg. Цветелин Димитров; s. 7. kesäkuuta 1999) on bulgarialainen Counter-Strike 2 -ammattilainen. Hän on edustanut 500-joukkuetta toukokuusta 2024.
Dimitrov on pelannut uransa aikana joukkueissa WinFiction, Outlaws, NRG, Evil Geniuses ja BLEED. Hän tuli NRG:n riveissä sijalle 3.–4. erittäin merkittävästä StarLadder Major: Berlin 2019 -turnauksesta. Dimitrov sai hävityssä semifinaalissa Astralista vastaan 29 tappoa ja 37 kertaa, mistä seurannut keskiarvo 0,82 oli joukkueen keskitasoa. Hän sai semifinaalissa tärkeän kolmen tapon AWP-kierroksen, joka sinetöi joukkuelle kierrosvoiton.
Dimitrovin uran merkittävin voitto on tullut turnauksesta BLAST Premier: Spring 2020 American Finals, ja hänet valittiin turnauksen parhaaksi pelaajaksi 1,11 turnauskeskiarvollaan. Hän sai finaalissa sen korkeimman keskiarvon 1,29, joka koostui 54 taposta ja 38 kuolemasta. Dimitrov on valittu parhaaksi pelaajaksi niin ikään voitetusta turnauksesta Intel Extreme Masters XIII - Shanghai.
Dimitrov valittiin maailman 18. parhaaksi pelaajaksi vuonna 2019.
Saavutukset

Sija 18. HLTV TOP 20 Players -arvioinnissa vuonna 2019.
MVP / Intel Extreme Masters Season XIII - Shanghai.
MVP / BLAST Premier: Spring 2020 American Finals.
Catherine du Verdier de la Sorinière

Catherine du Verdier de la Sorinière (29. kesäkuuta 1758 Saint-Pierre de Chemillé, Maine-et-Loire, Ranska – 10. helmikuuta 1794 Avrillé, Maine-et-Loire, Ranska) oli maallikko Ranskan Angersin hiippakunnasta ja yksi Anjoun marttyyreistä Ranskan vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 10. helmikuuta.
Lytton (Kanada)

| Lytton Lytton |
| --- | --- |

 fiLytton 
 50°13′30″N, 121°34′37″W 
Valtio:  Kanada
Provinssi:  Brittiläinen Kolumbia
Kunnallispiiri:  Thompson-Nicola
Kunnallisoikeudet:  1945
Pormestari:  Jan Polderman
Maantiede
Maa-ala:  6,73 km² 
Väestö
Väkiluku (2016):  249
Väestötiheys:  37 as./km²
 lytton.ca 
Lytton on kunta ja kylä Brittiläisessä Kolumbiassa Kanadassa. Vuonna 2016 kylän asukasluku oli 249, mutta ympäröivät First Nations -yhteisöt mukaan lukien alueen kokonaisasukasluku on yli 2 000. Kylä on nimetty Edward Bulwer-Lyttonin mukaan, ja sinne saapui eurooppalaista asutusta kultaryntäyksen perässä 1850-luvulla. Lytton on tunnettu yhtenä Kanadan kuumimmista paikoista, ja kesäkuussa 2021 siellä tehtiin Kanadan lämpöennätys. Seuraavana päivänä metsäpalo tuhosi noin 90 prosenttia kylän taloista.
Maantiede ja ilmasto

Lytton sijaitsee Thompson- ja Fraserjokien liittymäkohdassa Interior Plateaun tasangolla aivan Intermontane Belt -nimisen alueen itäisellä reunalla.
Lyttonin kesät ovat kuumia ja talvet lyhyitä ja leutoja. Kylä on Kanadan kuumimpia paikkoja, ja kesäkuun lopulla 2021 siellä mitattiin kolmena päivänä peräkkäin Kanadan uusi lämpöennätys. 29. kesäkuuta lämpötila nousi 49,6 asteeseen. Joulu- ja tammikuussa keskilämpötila on pakkasen puolella, mutta arktiset ilmavirrat pääsevät kylään vain muutaman kerran talvessa. Pohjoispuolen vuoristot estävät pääosin kylmän ilmamassan pääsemisen alueelle. Lyttonin vuotuinen sadanta on 430,6 millimetriä, ja suurin osa sateista tulee syyskuun ja huhtikuun välisenä aikana. Kesät ovat kuivia.
Historia ja talous

Lyttonin paikalla oli aikoinaan nlaka’pamuxien kylä ƛ’q’əmcín. Eurooppalaisia uudisasukkaita saapui alueelle 1850-luvun lopulla Fraserjoen kultaryntäyksen seurauksena. Aluetta alettiin vuonna 1858 kutsua Lyttoniksi brittiläisen siirtomaavirkamiehen ja kirjailijan Edward Bulwer-Lyttonin mukaan. Kylä sai vuonna 1945 kunnallishallinnon.
Lyttonin talous perustui pitkään metsäteollisuudelle, mutta paikallinen saha suljettiin vuonna 2008. Maatalous on ollut toinen merkittävä taloudenala, ja 1980-luvulla Lyttonin tärkein rahakasvi oli ginseng. Brittiläisen Kolumbian ginsengteollisuus kuitenkin romahti 2000-luvulla. Maatalouden rinnalla matkailu on kohonnut talouden keskiöön. Matkailijoita houkuttelevat koskenlasku ja Stein Valley Nlaka’pamux Heritage Park.
Lytton nousi kesäkuun 2021 lopulla maailman median puheenaiheeksi, kun siellä mitattiin kolmena päivänä perättäin Kanadan lämpöennätys. Kesäkuun viimeisenä päivänä lämpötila laski hieman, mutta samana päivänä metsäpalo iski kaupunkiin niin kovalla vauhdilla, ettei asukkaille ehditty antaa etukäteen evakuoimiskäskyä. Kun käsky lopulta annettiin, monet olivat jo lähdössä. Tulipalon seurauksena noin 90 prosenttia kylän rakennuksista tuhoutui. Kylästä ja sen lähialueilta evakuoitiin yli tuhat ihmistä. Palossa kuoli ainakin kaksi ihmistä.
Hallinto

Lytton on Thompson–Nicolan kunnallispiiriin kuuluva kunta. Sitä hallinnoi kylänvaltuusto, jossa on pormestari ja neljä valtuutettua. Valtuutetut valitaan vaaleilla neljän vuoden välein. Hallinnon vastuulla on infrastruktuuri, pelastustoimi, taloudellinen kehitys sekä terveys ja turvallisuus.
Väestö

Lyttonissa asui vuoden 2016 väestönlaskennan perusteella 249 ihmistä. Väestö oli kasvanut edellisestä väestönlaskusta, sillä vuonna 2011 Lyttonissa asui 228 ihmistä. Lyttonia ympäröi viisi First Nations -yhteisöä, ja koko alueen kokonaisasukasluku on yli 2 000.
Aiheesta muualla

Kuvia tai muita tiedostoja aiheesta Lytton (Kanada) Wikimedia Commonsissa
Lyttonin kotisivut (englanniksi)
Brodick

| Brodick Breadhaig |
| --- | --- |
 Brodickin linna
 Brodick
 Koordinaatit: 55°34′33.6″N, 5°9′3.6″W 
Valtio:  Yhdistynyt kuningaskunta
Osa:  Skotlanti
Hallintoalue:  Pohjois-Ayrshire
Hallinto:  
 – Hallinnon tyyppi:  Kylä
Pinta-ala:  
 – Kokonaispinta-ala:  2,58 km²
Väkiluku (2011):  1 020
Infobox OKVirheellinen NIMI-arvo: 
Brodick (gaeliksi Breadhaig) on Skotlannissa sijaitsevan Arranin saaren keskuskylä. Kylä sijaitsee saaren korkeimman vuoren Goat Fellin lähettyvillä Brodick Bayssa. Siellä on lauttasatama, jonka kautta useimmat Arraniin saapuvat matkailijat kulkevat.
Kylän väkiluku oli 1020 vuonna 2011. Turismi on kylälle tärkeä elinkeino, ja matkailijoiden runsaan määrän vuoksi monet asukkaat harjoittavat omaa matkailuun liittyvää liiketoimintaa esimerkiksi pitämällä kauppoja ja majoituspalveluita. Kylästä löytyvät myös kiinalainen ja italialainen ravintola.[lähde? ]
Lähettyvillä sijaitsee Brodickin linna. Sen nykyinen päärakennus on vuodelta 1844, mutta paikka on ollut satojen vuosien ajan tärkeä Firth of Clyden puolustukselle strategisen sijaintinsa takia. Se oli pitkään Hamiltonin herttuoiden kotilinna.
Aiheesta muualla

Kuvia tai muita tiedostoja aiheesta Brodick Wikimedia Commonsissa
Läsänkosken työväentalo

| Läsänkosken työväentalo |
| --- | --- |
Osoite:  51200 Kangasniemi
Sijainti:  Kangasniemi
Valmistumisvuosi:  1938, laajennuksia 1940
Rakennuttaja:  Läsänkosken työväenyhdistys
Omistaja:  Kangasniemen työväenyhdistys
Runkorakenne:  hirsi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Läsänkosken työväentalo sijaitsee Kangasniemen kunnan haja-asutusalueella.
Historia

Talo on rakennettu talkoilla.
Rakennus

Talo on hirsirunkoinen, kate on huopaa. Sisäkatto on paneloitu. Sisäseinillä on tapetti ja paneeli. Talossa on uunilämmitys. Talossa ei ole vesijohtoa, viemäriä eikä sisäwc:tä.
Talossa on juhlasali näyttämöineen, keittiö, eteinen ja yksi huone.
Toimintaa työväentalolla

Talossa on ollut kokouksia ja tansseja.(1982)
Brad Turner

| Brad Turner |
| --- | --- |

Henkilötiedot
Syntynyt: 25. toukokuuta 1968 Winnipeg, Kanada
Kansalaisuus:   Kanada
Jääkiekkoilija
Pelipaikka:  oikea puolustaja
Maila:  right
Pituus:  187 cm
Paino:  87 kg
Pelaajaura
Pääsarjaura:  1986–1998
Seurat:  Capital District Islanders (AHL),   Richmond Renegades (ECHL),   New York Islanders (NHL),   New Haven Nighthawks (AHL),   Cornwall Aces (AHL),   TuTo (SML),   Wiener EV (AUT),   Manchester Storm (Superleague)
NHL-varaus:  58. varaus, 1986 New York Islanders
Brad Turner (s. 25. toukokuuta 1968 Winnipeg, Kanada) on kanadalainen NHL- ja AHL-jääkiekkoilija, joka pelasi urallaan myös Suomessa SM-liigaa, TuTon joukkueessa kaudella 1994–1995. Pelipaikaltaan Turner oli oikean puolen puolustaja.
Turner varattiin 1986 New York Islandersiin vuonna 1986.
Turner pelasi vuosina 1986–1990 Michiganin yliopistojoukkueessa. Kanadan nuorisosarjoissa. Kaudella 1990–1991 Turner pelasi sekä ECHL- että AHL-sarjoissa, ennen kuin pääsi seuraavana kautena pelaamaan New York Islandersiin. Turner ei kuitenkaan tehnyt NHL-läpimurtoa, vaan pelasi seuraavat vuodet eri AHL-joukkueissa.
Kaudella 1993–1994 Turner pelasi myös Kanadan maajoukkuepelejä.
Kauden 1994–1995 Turner kiekkoili SM-liigaan nousseen TuTon paidassa, tehden 43 ottelussa tehot 3+9=12. Turner tunnettiin kuumakallena, joka otti kauden aikana 114 jäähyminuuttia, "sijoittuen" toiseksi koko SM-liigan jäähytilastoissa heti Jari Levosen jälkeen.
Turnerin ura 1986–1998

1986–1990 - Michiganin yliopisto (NCAA)
1990–1991 - Richmond Renegades (ECHL), Capital District Islanders (AHL)
1991–1992 - New Haven Nighthawks (AHL), Capital District Islanders, New York Islanders (NHL)
1992–1993 - Capital District Islanders
1993–1994 - Kanadan jääkiekkomaajoukkue, Cornwall Aces (AHL)
1994–1995 - TuTo (SM-liiga)
1995–1996 - Wiener EV, (Itävallan liiga Österreichische Eishockey-Liga)
1996–1998 - Manchester Storm, Elite Ice Hockey League
Aiheesta muualla

Brad Turner Eurohockey.com. (englanniksi)
Brad Turner The Internet Hockey Databasessa (englanniksi)
Brad Turner Legends of Hockey -sivustolla (englanniksi)
Cathinka Tandberg

| Henkilötiedot |
| --- | --- | --- | --- |
Koko nimi: Cathinka Cecilie Friis Tandberg
Syntymäaika: 18. kesäkuuta 2004 (ikä 20)
Syntymäpaikka: Oslo, Norja
Pelipaikka: hyökkääjä
Pituus: 1,76 cm
Seura
Seura: Linköpings FC
Maajoukkue
|  | Norja |  |  |

Cathinka Cecilie Friis Tandberg (s. 18. kesäkuuta 2004, Oslo, Norja) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa lokakuussa 2023 Ranskaa vastaan.
Tandberg edusti kotimaassaan Lynia kausina 2020–2022. Hän siirtyi vuoden 2023 alussa ruotsalaisseura Linköpingiin. Hän pelasi kaudella 2023 Damallsvenskanissa 26 ottelua ja teki niissä 19 maalia, joista kuusi kauden toiseksi viimeisessä ottelussa Kalmaria vastaan.
Bestial Torture

| Bestial Torture> Tiedot |
| --- | --- |
Toiminnassa:  2007–
Tyylilaji:  thrash metal, black metal
Kotipaikka:   Tampere, Suomi
Laulukieli:  englanti
Jäsenet:  Incubus Fornikator, laulu   Decadent Korpse, kitara   Sepulchral Desekrator, kitara   Sadistik Demonospher, bassokitara   Tuska Triskaidekamaniak, rummut  
Levy-yhtiö:  Atomic Carnage Records, 2008   Witchhammer Productions, 2010  
Aiheesta muualla
Kotisivut
Infobox OKNimi-testi OK: 
Bestial Torture on Tampereella vuonna 2007 perustettu thrash metal -yhtye. Musiikilliset vaikutteet yhtye ottaa saksalaisesta 80-luvun thrash metallista.
Historiaa

Yhtyeen perustivat vuonna 2007 kitaristi Sepulchral Desekrator ja entinen laulaja Aggressor Perverssor.
Aggressor Perverssor erosi yhtyeestä vähäisen kiinnostuksen vuoksi vuonna 2010. Osa yhtyeen jäsenistä on tunnettuja
myös muista suomalaisista metallimusiikkia soittavista yhtyeistä, kuten Behexen ja Urn.
Yhtyeen diskografiaan kuuluu tällä hetkellä "Blackened Metal Damnation" CD (2008), "Hellthrashing Warriors" (split w/ Bestial Reviler (rus), Terrorist (us)), sekä "Blackened Metal Damnation" MC.
"Hellthrashing Warriorsin" julkaisi Atomic Carnage Records, ja "Blackened Metal Damnation" MC puolestaan Witchhammer Productions.
Bestial Torture soitti ensimmäisen keikkansa Tampereella sijaitsevassa Varjobaarissa 22.09.2010.
Yhtye ei koskaan esiintynyt alkuperäisen laulajan kanssa.
Jäsenet

Incubus Fornikator – laulu (2011–2012)
Sepulchral Desekrator – kitara (2007–2012)
Decadent Korpse – kitara (2009–2012)
Sadistik Demonosopher – bassokitara (2009–2012)
Tuska Triskaidekamaniak – rummut (2007–2012)
Jäsenet > Entiset jäsenet

Sacrilegious Lunatic – laulu (2010–2011)
Aggressor Perverssor – laulu (2007–2010)
Satanik Desaster – kitara, bassokitara (2007–2009)
Diskografia

Blackened Metal Damnation (2008,  demo, omakustanne)
Hellthrashing Warriors (2009,  split, Atomic Carnage)
Bryan Adams (jääkiekkoilija)

| Bryan Adams (jääkiekkoilija) |
| --- | --- |

Henkilötiedot
Syntynyt: 20. maaliskuuta 1977 (ikä 47) Fort St. James, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Pituus:  183 cm
Paino:  86 kg
Pelaajaura
Pääsarjaura:  1999–2013
Seurat:   Atlanta Trashers (NHL)  Kölner Haie (DEL)  Iserlohn Roosters (DEL)  EHC München (DEL) 
Bryan Adams (s. 20. maaliskuuta 1977 Fort St. James) on kanadalainen uransa lopettanut jääkiekkoilija, joka lopetti uransa DEL-kauden 2012–2013 jälkeen. Hän pelasi NHL:n Atlanta Thrashersissa 11 ottelua tehoin 0+1=1. Adams voitti vuonna 2002 Calder Cupin pelatessaan Chicago Wolvesissa.
Cetiosaurus

| Cetiosaurus |
| --- | --- |
 Piirros Cetiosauruksesta
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Sauropodomorpha
Osalahko::  Sauropodit Sauropoda
Heimo::  Cetiosauridae
Alaheimo::  Cetiosaurinae
Suku::  Cetiosaurus  Owen, 1841
Lajit
 Cetiosaurus brevis  Cetiosaurus medius  Cetiosaurus oxoniensis  Cetiosaurus mogrebiensis 
Katso myös
   Cetiosaurus Wikispeciesissä   Cetiosaurus Commonsissa 
Infobox OKNimi-testi OK: 
Cetiosaurus (”valaslisko”) oli raskas, neljällä raajalla liikkunut sauropodi. Tämä puiden lehtiä ja saniaisia ravinnokseen syönyt hirmulisko oli 16 metriä pitkä ja painoi 11 tonnia. Cetiosauruksen pää oli todennäköisesti tylppä ja hampaat lusikkamaiset. Kaula ja häntä olivat lyhyemmät kuin myöhemmillä sauropodeilla. Sen selkäranka oli raskastekoinen verrattuna kehittyneempien sukulaistensa kevyempään ja osittain onttoon rankaan. Cetiosaurus eli 180-170 miljoonaa vuotta sitten keskijurakaudella. Sen fossiileja on löydetty Englannista ja Marokosta. Cetiosaurus luetaan heimoon Cetiosauridae, johon kuului varhaisia sauropodeja.
Keskijurakautisessa Englannissa eli Cetiosauruksen ohella muitakin sauropodeja. Myös teropodeja, harjaliskoja, kilpiliskoja ja ornitopodeja on löydetty samalta alueelta.